ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ ଟିକାକରଣରେ ୧୩ କୋଟିରୁ ଅଧିକ ଡୋଜ୍ ଟିକା ଦେଇ ଭାରତ ଏକ ମାଇଲଖୁଣ୍ଟ ହାସଲ କରିଛି
ଗତ ୨୪ ଘଣ୍ଟା ମଧ୍ୟରେ ୨୯ ଲକ୍ଷ ଡୋଜରୁ ଅଧିକ ଟିକା ଦିଆଯାଇଛି
ନୂଆ କରୋନା ମାମଲାର ୭୬% ମାମଲା ଆସିଛି ୧୦ ରାଜ୍ୟରୁ
ବିଶ୍ୱର ବୃହତ ଟିକାକରଣ ଅଭିଯାନ କ୍ର୍ରମରେ ଭାରତରେ କୋଭିଡ ଟିକାକରଣ ୧୩ କୋଟିକୁ ଅତିକ୍ରମ କରିପାରିଛି ।
ଆଜି ସକାଳ ୭ଟା ସୁଦ୍ଧା ୧୯,୦୧,୪୧୩ ସେସନରେ ମୋଟ ୧୩,୦୧,୧୯,୩୧୦ ଡୋଜ୍ ଟିକା ଦିଆଯାଇଛି । ଏହା ମଧ୍ୟରେ ୯୧,୦୧,୭୨୮ ଏଚସିଡବ୍ଲୁଙ୍କୁ ପ୍ରଥମ ଡୋଜ୍, ୫୮,୧୭,୨୬୨ ଜଣ ଏଚସିଡବ୍ଲୁଙ୍କୁ ଦ୍ୱିତୀୟ ଡୋଜ୍, ୧,୧୫,୬୨,୫୩୫ ଜଣ ଏଫଏଲଡବ୍ଲୁଙ୍କୁ ପ୍ରଥମ ଡୋଜ୍, ୫୮,୫୫,୮୨୧ ଜଣ ଏଫଏଲଡବ୍ଲୁଙ୍କୁ ଦ୍ୱିତୀୟ ଡୋଜ୍, ୬୦ ବର୍ଷରୁ ଅଧିକ ବୟସର ୪,୭୩,୫୫,୯୪୨ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍, ୫୩,୦୪,୬୭୯ ଜଣଙ୍କୁ ଦ୍ୱିତୀୟ ଡୋଜ୍, ୪୫ ବର୍ଷରୁ ୬୦ ବର୍ଷ ମଧ୍ୟରେ ୪,୩୫,୨୫,୬୮୭ ଜଣଙ୍କୁ ପ୍ରଥମ ଡୋଜ୍ ଏବଂ ୧୪,୯୫,୬୫୬ ଜଣଙ୍କୁ ଦ୍ୱିତୀୟ ଡୋଜ୍ ଦିଆଯାଇଛି ।
|
|
HCWs
|
|
FLWs
|
|
Age Group 45 to 60 years
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
92,01,728
|
|
58,17,262
|
|
1,15,62,535
|
|
58,55,821
|
|
4,35,25,687
|
|
14,95,656
|
|
4,73,55,942
|
|
53,04,679
|
|
13,01,19,310
ଦେଶରେ ହୋଇଥିବା ମୋଟ ଟିକାକରଣର ୫୯.୨୫% ଟିକା ଦିଆଯାଇଛି ଆଠଟି ରାଜ୍ୟରେ ।
ନିମ୍ନରେ ଦିଆଯାଇଥିବା ଗ୍ରାଫ ଶୀର୍ଷ ଆଠଟି ରାଜ୍ୟରେ ହୋଇଥିବା ଟିକାକରଣକୁ ସୂଚାଉଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୨୯ ଲକ୍ଷ ଡୋଜରୁ ଅଧିକ ଟିକା ଦିଆଯାଇଛି ।
ଟିକାକରଣ ଅଭିଯାନର ୯୫ତମ ଦିବସ ରେ ୨୯,୯୦,୧୯୭ ଡୋଜ୍ ଟିକା ଦିଆଯାଇଛି । ୪୨,୩୮୪ ସେସନରେ ୧୯,୮୬,୭୧୧ ଜଣଙ୍କୁ ପ୍ରଥମ ଡୋଜ୍ ଏବଂ ୧୦,୦୩,୪୮୬ ଜଣଙ୍କୁ ଦ୍ୱିତୀୟ ଡୋଜ୍ ଟିକା ଦିଆଯାଇଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୨,୯୫,୦୪୧ ନୂଆ ମାମଲା ଚିହ୍ନଟ ହୋଇଛି ।
ମହାରାଷ୍ଟ୍ର, ଉତ୍ତର ପ୍ରଦେଶ, ଦିଲ୍ଲୀ, କର୍ଣ୍ଣର୍ଟକ, କେରଳ, ଛତିଶଗଡ଼, ମଧ୍ୟପ୍ରଦେଶ, ତାମିଲନାଡ଼ୁ, ଗୁଜରାଟ ଏବଂ ରାଜସ୍ଥାନ ଆଦି ଦଶଟି ରାଜ୍ୟରେ ଆସିଥିବା ମୋଟ ନୂଆ ମାମଲାରୁ ୭୬.୩୨% ମାମଲା ଆସିଛି ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୬୨,୦୯୭ ମାମଲା ଆସିଛି । ଏହା ପଛକୁ ଉତ୍ତର ପ୍ରଦେଶରେ ୨୯,୫୭୪ ଏବଂ ଦିଲ୍ଲୀରେ ୨୮,୩୯୫ ମାମଲା ଆସିଛି ।
ନିମ୍ନରେ ସୂଚିତ ହୋଇଥିବା ୧୨ଟି ରାଜ୍ୟରେ ଦୈନିକ କରୋନା ମାମଲା ଉପରମୁହାଁ ରହିଛି ।
ଭାରତରେ ଏବେ ମୋଟ ସକ୍ରିୟ କରୋନା ମାମଲା ୨୧,୫୭,୫୩୮ରେ ପହଞ୍ଚିଛି । ଦେଶର ମୋଟ ପଜିଟିଭ୍ ମାମଲାର ୧୩.୮୨% ରହିଛି ସକ୍ରିୟ ମାମଲା । ଗତ ୨୪ ଘଣ୍ଟା ମଧ୍ୟରେ ଦେଶରେ ସକ୍ରିୟ ମାମଲାରେ ସିଧାସଳଖ ୧,୨୫,୫୬୧ ମାମଲା ବୃଦ୍ଧି ହୋଇଛି ।
ମହାରାଷ୍ଟ୍ର, ଛତିଶଗଡ଼, ଉତ୍ତର ପ୍ରଦେଶ, କର୍ଣ୍ଣାଟକ ଏବଂ କେରଳ ଆଦି ପାଞ୍ଚଟି ରାଜ୍ୟରେ ଦେଶର ମୋଟ ସକ୍ରିୟ ମାମଲାର ୬୦.୮୬% ମାମଲା ରହିଛି ।
ଭାରତରେ ମୋଟ ସୁସ୍ଥଙ୍କ ସଂଖ୍ୟା ୧,୩୨,୭୬,୦୩୯ରେ ପହଞ୍ଚିଛି । ଜାତୀୟ ସୁସ୍ଥତା ହାର ରହିଛି ୮୫.୦୧% ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୧,୬୭,୪୫୭ ଜଣ ସୁସ୍ଥ ହୋଇଛନ୍ତି ।
ଦେଶରେ ଏବେ ଜାତୀୟ ମୃତୁ୍ୟହାର ହ୍ରାସ ପାଇ ୧.୧୭% ରହିଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ କରୋନାରେ ୨୦୨୩ ଜଣଙ୍କ ମୃତୁ୍ୟ ହୋଇଛି ।
ଏହି ନୂଆ ମୃତୁ୍ୟ ମଧ୍ୟରୁ ୮୨.୬% ମୃତୁ୍ୟ ହୋଇଛି ୧୦ ରାଜ୍ୟରେ । ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୫୧୯ ଜଣଙ୍କ ମୃତୁ୍ୟ ହୋଇଛି । ଏହା ପଛକୁ ଦିଲ୍ଲୀରେ ୨୭୭ ଜଣଙ୍କ ମୃତୁ୍ୟ ହୋଇଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୯ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କୌଣସି କରୋନା ମୃତୁ୍ୟ ହୋଇନାହିଁ । ଏସବୁ ହେଲା ଦାମନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ମେଘାଳୟ, ତ୍ରିପୁରା, ସିକିମ, ମିଜୋରାମ, ଲାକ୍ଷାଦ୍ୱୀପ, ନାଗାଲାଣ୍ଡ, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳ ପ୍ରଦେଶ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
11 ମାର୍ଚ୍ଚ 2021ରେ ସ୍ୱାମୀ ଚିଦଭବାନନ୍ଦଜୀଙ୍କ ଭଗବଦ୍ ଗୀତାର କିଣ୍ଡଲ୍ ସଂସ୍କରଣକୁ ଉନ୍ମୋଚନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାର୍ଚ୍ଚ 11, 2021  ପୂର୍ବାହ୍ନ 10.25ରେ ଭର୍ଚୁଆଲ ମାଧ୍ୟମରେ ସ୍ୱାମୀ ଚିଦଭବାନନ୍ଦଜୀଙ୍କ ଭଗବଦ୍ ଗୀତାର କିଣ୍ଡଲ୍ ସଂସ୍କରଣକୁ ଉନ୍ମୋଚନ କରିବେ ଏବଂ ଏହି ସମାରୋହକୁ ସମ୍ବୋଧିତ କରିବେ। ସ୍ୱାମୀ ଚିଦଭବାନନ୍ଦଜୀଙ୍କ ଭଗବଦ୍ ଗୀତା ପୁସ୍ତକର 5 ଲକ୍ଷତମ କପି ବିକ୍ରି ହେବା ଅବସରକୁ ପାଳନ କରିବା ସକାଶେ ଏହି ସମାରୋହର ଆୟୋଜନ କରାଯାଉଛି।
ସ୍ୱାମୀ ଚିଦଭବାନନ୍ଦଜୀ ହେଉଛନ୍ତି ତାମିଲନାଡ଼ୁର ତିରୁଚିରାପଲ୍ଲିସ୍ଥିତ ତିରୁପ୍ପାରାଇତୁରାଇ ଠାରେ ଥିବା ଶ୍ରୀ ରାମକୃଷ୍ଣ ତପୋବନମ ଆଶ୍ରମର ପ୍ରତିଷ୍ଠାତା। ସ୍ୱାମୀଜୀ 186ଟି ପୁସ୍ତକ ଏବଂ ସମସ୍ତ ପ୍ରକାରର ସାହିତ୍ୟ କୃତି ରଚନା କରିଛନ୍ତି। ତାଙ୍କର ବ୍ୟାଖ୍ୟାନ ଉପରେ ଗୀତାର ତାମିଲ ସଂସ୍କରଣ 1951ରେ ପ୍ରକାଶିତ ହୋଇଥିଲା, ଏହାର ଇଂରାଜୀ ସଂସ୍କରଣ 1965ରେ ପ୍ରକାଶ ପାଇଥିଲା। ପରବର୍ତ୍ତୀ କାଳରେ ଭକ୍ତମାନେ ତେଲୁଗୁ, ଓଡ଼ିଆ, ଜର୍ମାନ ଏବଂ ଜାପାନୀଜ ଭାଷାରେ ଏହାର ଅନୁବାଦ କରିଛନ୍ତି।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗତ ୨୪ ଘଣ୍ଟାରେ ଭାରତରେ ୮୮.୧୩ ଲକ୍ଷ ଡୋଜ୍ ଟିକା ଦିଆଯାଇଛି, ଯାହାକି ଗୋଟିଏ ଦିନରେ ସର୍ବାଧିକ
ଭାରତରେ ମୋଟ କୋଭିଡ-୧୯ ଟିକାକରଣ ୫୫ କୋଟିକୁ ଅତିକ୍ରମ କରିଛି
୨୦୨୦ ମାର୍ଚ୍ଚରୁ ଏ ପର୍ଯ୍ୟନ୍ତ ସୁସ୍ଥତା ହାର ସର୍ବାଧିକ ୯୭.୫୧%ରେ ପହଞ୍ଚିଛି
ଗତ ୨୪ ଘଣ୍ଟାରେ ୨୫,୧୬୬ ଦୈନିକ ନୂଆ ମାମଲା ଚିହ୍ନଟ ହୋଇଛି
୧୪୬ ଦିନରେ ଭାରତରେ ସକ୍ରିୟ ମାମଲା  ସବୁଠାରୁ ନିମ୍ନରେ ରହିଛି
ମୋଟ ମାମଲାର ୧.୧୫% ରହିଛି ସକ୍ରିୟ ମାମଲା, ଯାହାକି ୨୦୨୦ ମାର୍ଚ୍ଚ ପରେ ସବୁଠାରୁ କମ୍
ଗତ ୨୨ ଦିନ ଧରି ଦୈନିକ ପଜିଟିଭିଟି ହାର  ୩%ରୁ କମ୍ ରହିଛି
ଦେଶବ୍ୟାପୀ ଚାଲିଥିବା କୋଭିଡ-୧୯ ଟିକାକରଣ ଅଭିଯାନରେ ଭାରତରେ ଗତ ୨୪ ଘଣ୍ଟା ମଧ୍ୟରେ ୮୮.୧୩ ଲକ୍ଷ ଡୋଜ୍ ଟିକା ଦିଆଯାଇଛି । ଆମ ଦେଶରେ ଟିକାକରଣ ଆରମ୍ଭ ହେବା ପରେ ଏହା ଗୋଟିଏ ଦିନରେ ସର୍ବାଧିକ ଟିକାକରଣ । ଏଥିସହ ଭାରତ ୫୫ କୋଟି କୋଭିଡ-୧୯ ଟିକାକରଣର ମାଇଲଖୁଣ୍ଟ ହାସଲ କରିପାରିଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୬୨,୧୨,୧୦୮ ସେସନରେ ମୋଟ ୫୫,୪୭,୩୦,୬୦୯ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,03,50,941
|
|
2nd Dose
|
|
81,20,754
|
|
FLWs
|
|
1st Dose
|
|
1,82,86,002
|
|
2nd Dose
|
|
1,22,44,940
|
|
Age Group 18-44 years
|
|
1st Dose
|
|
20,20,24,963
|
|
2nd Dose
|
|
1,61,02,484
|
|
Age Group 45-59 years
|
|
1st Dose
|
|
11,87,86,699
|
|
2nd Dose
|
|
4,64,06,915
|
|
Over 60 years
|
|
1st Dose
|
|
8,17,46,204
|
|
2nd Dose
|
|
4,06,60,707
|
|
Total
|
|
55,47,30,609
କୋଭିଡ-୧୯ ଟିକାକରଣର ନୂତନ ପର୍ଯ୍ୟାୟ ୨୦୨୧ ଜୁନ୍ ମାସରୁ ଆରମ୍ଭ ହୋଇଛି । ଦେଶବ୍ୟାପୀ ଟିକାକରଣକୁ ବ୍ୟାପକ ଓ ତ୍ୱରାନ୍ୱିତ କରିବାକୁ କେନ୍ଦ୍ର ସରକାର ପ୍ରତିବଦ୍ଧ ।
ଭାରତରେ ଏବେ ସୁସ୍ଥତା ହାର ରହିଛି ୯୭.୫୧%, ଯାହାକି ୨୦୨୦ ମାର୍ଚ୍ଚ ପରେ ସର୍ବାଧିକ ।
ଭାରତରେ ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ କୋଭିଡ-୧୯ ସଂକ୍ରମଣରୁ ୩,୧୪,୪୮,୭୫୪ ଜଣ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟାରେ ୩୬,୮୩୦ ଜଣ ସୁସ୍ଥ ହୋଇଛନ୍ତି ।
ଗତ ୧୫୪ ଦିନ ମଧ୍ୟରେ ସବୁଠାରୁ କମ୍ ଅର୍ଥାତ ଗତ ୨୪ ଘଣ୍ଟାରେ ଭାରତରେ ୨୫,୧୬୬ ନୂଆ ମାମଲା ଚିହ୍ନଟ ହୋଇଛି ।
କ୍ରମାଗତ ୫୧ ଦିନ ଧରି ଦେଶରେ ଦୈନିକ ନୂଆ ମାମଲା ୫୦ ହଜାର ତଳେ ରହିଛି । ଏହା କେବଳ କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କ ମିଳିତ ପ୍ରଚେଷ୍ଟାର ଫଳ ।
ଭାରତରେ ଏବେ ୩,୬୯,୮୪୬ ସକ୍ରିୟ କରୋନା ମାମଲା ରହିଛି, ଯାହାକି ୧୪୬ ଦିନରେ ସର୍ବନିମ୍ନ । ଦେଶର ମୋଟ ପଜିଟିଭ୍ ମାମଲାର ମାତ୍ର ୧.୧୫% ରହିଛି ସକ୍ରିୟ ମାମଲା, ଯାହାକି ୨୦୨୦ ମାର୍ଚ୍ଚ ପରେ ସର୍ବନିମ୍ନ ।
ଦେଶବ୍ୟାପୀ ଟେଷ୍ଟିଂ ବୃଦ୍ଧି ହୋଇଥିବା ବେଳେ ଗତ ୨୪ ଘଣ୍ଟାରେ ୧୫,୬୩,୯୮୫ ଟେଷ୍ଟ କରାଯାଇଛି । ଭାରତରେ ଏ ପର୍ଯ୍ୟନ୍ତ ମୋଟ ୪୯.୬୬ କୋଟି ରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶବ୍ୟାପୀ ଟେଷ୍ଟିଂ ବୃଦ୍ଧି ହୋଇଥିବା ବେଳେ ସାପ୍ତାହିକ ପଜିଟିଭିଟି ହାର ରହିଛି ୧.୯୮%, ଯାହାକି ଗତ ୫୩ ଦିନ ଧରି ୩%ରୁ କମ୍ ରହିଛି । ଦୈନିକ ପଜିଟିଭିଟି ହାର ରହିଛି୧.୬୧% । ଗତ ୨୨ ଦିନ ଧରି ଦୈନିକ ପଜିଟିଭିଟି ହାର ୩%ରୁ କମ୍ ଥିବା ବେଳେ ୭୧ ଦିନ ଧରି ୫%ରୁ ତଳେ ରହିଛି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲଦାଖରେ ବସ୍ ଦୁର୍ଘଟଣାରେ ପ୍ରାଣ ହରାଇଥିବା ଭାରତୀୟ ସେନା କର୍ମଚାରୀଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲଦାଖରେ ଏକ ବସ୍ ଦୁର୍ଘଟଣାରେ ଭାରତୀୟ ସେନା କର୍ମଚାରୀଙ୍କ ମୃତ୍ୟୁରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଲଦାଖରେ ଘଟିଥିବା ବସ୍ ଦୁର୍ଘଟଣାରେ ଆମେ ଦୁଃଖିତ, ଯେଉଁଥିରେ ଆମେ ଆମର ସାହସୀ ସେନା କର୍ମଚାରୀଙ୍କୁ ହରାଇଛୁ । ମୋର ସମବେଦନା ଶୋକସନ୍ତପ୍ତ ପରିବାର ସହିତ ଅଛି । ମୁଁ ଆଶା କରୁଛି ଆହତମାନେ ଶୀଘ୍ର ସୁସ୍ଥ ହୋଇଯିବେ । ପ୍ରଭାବିତ ଲୋକଙ୍କୁ ସମସ୍ତ ସମ୍ଭାବ୍ୟ ସହାୟତା ଯୋଗାଇ ଦିଆଯାଉଛି ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କୋଭିଡ -୧୯ ଟିକାକରଣ କଭରେଜ୍ ଅତିକ୍ରମ କଲା ୫୭.୬୧ କୋଟି
ଆରୋଗ୍ୟହାର ପହଞ୍ଚିଲା ୯୭.୫୪ପ୍ରତିଶତରେ, ମାର୍ଚ୍ଚ ୨୦୨୦ ପରଠାରୁ ସର୍ବୋଚ୍ଚ ସ୍ତର
ଗତ ୨୪ଘଣ୍ଟା ମଧ୍ୟରେ ୩୪,୪୫୭ ଜଣ ବ୍ୟକ୍ତି ସଂକ୍ରମିତ
ଭାରତରେ ସର୍ବମୋଟ ସକ୍ରିୟ ରୋଗୀଙ୍କ ସଂଖ୍ୟା ୩,୬୧,୩୪୦ ବର୍ତ୍ତମାନ ସମୟରେ ଯାହା ୧୫୧ ଦିନ ମଧ୍ୟରେ ସବୁଠାରୁ କମ୍
ସକ୍ରିୟ ରୋଗୀଙ୍କ ସଂଖ୍ୟା ସର୍ବମୋଟ ରୋଗୀଙ୍କ ସଂଖ୍ୟାର ୧.୧୨ପ୍ରତିଶତ ଯାହା ମାର୍ଚ୍ଚ ୨୦୨୦ ପରଠାରୁ ସର୍ବନିମ୍ନ
ଦୈନିକ ପଜିଟିଭିଟି ହାର ୨.୦୦ ପ୍ରତିଶତ ଯାହା ଗତ ୨୬ଦିନ ମଧ୍ୟରେ ଥିବା ପଜିଟିଭିଟି ହାରଠାରୁ ୩ ପ୍ରତିଶତ କମ୍
ଆଜି ସକାଳ ସାତଟା ପର୍ଯ୍ୟନ୍ତ ପ୍ରସ୍ତୁତ ହୋଇଥିବା ଏକ ଅସ୍ଥାୟୀ ରିପୋର୍ଟ ଅନୁଯାୟୀ ଗତ ୨୪ଘଣ୍ଟା ମଧ୍ୟରେ ୩୬, ୩୬,୦୪୩ବ୍ୟକ୍ତିଙ୍କର ଟିକାକରଣ କରାଯାଇଛି । ଏହାଦ୍ୱାରା ଭାରତରେ କୋଭିଡ-୧୯ ଟିକାକରଣର ସର୍ବମୋଟ କଭରେଜ ୫୭.୬୧ କୋଟି ଅତିକ୍ରମ କରିଛି ।
ଟିକାକରଣର ଏହି ଲକ୍ଷ୍ୟ ୬୪,୦୧, ୩୮୫ଟିକାକରଣ କାର୍ଯ୍ୟକ୍ରମ ମାଧ୍ୟମରେ ହାସଲ କରାଯାଇଛି । ଆଜି ସକାଳ ସାତଟା ସୁଦ୍ଧା ମିଳିଥିବା ଅସ୍ଥାୟୀ ରିପୋର୍ଟ ଅନୁଯାୟୀ ସର୍ବମୋଟ ଟିକାକରଣର ବିବରଣୀ ନିମ୍ନରେ ପ୍ରଦତ୍ତ କରାଯାଇଛି ।
ସମଗ୍ର ଦେଶରେ କୋଭିଡ-୧୯ ଟିକାକରଣକୁ ତ୍ୱରାନ୍ୱିତ କରିବା ପାଇଁ ତଥା ଏହାର ପରିସରକୁ ବୃଦ୍ଧି କରିବା ପାଇଁ କେନ୍ଦ୍ର ସରକାର ପ୍ରତିଶ୍ରୁତିବଦ୍ଧ । ଗତ ୨୪ଘଣ୍ଟା ମଧ୍ୟରେ ୩୬, ୩୪୭ ଜଣ ସଂକ୍ରମିତ ରୋଗୀ ଆରୋଗ୍ୟ ଲାଭ ହେବା ପରେ ଆରୋଗ୍ୟ ଲାଭ କରିଥିବା ସର୍ବମୋଟ ରୋଗୀଙ୍କ ସଂଖ୍ୟା ବୃଦ୍ଧି ପାଇ ୩,୧୫,୯୭,୯୮୨ରେ ପହଞ୍ଚିଛି  । ଆରୋଗ୍ୟହାର ୯୭.୫୪ପ୍ରତିଶତ ପର୍ଯ୍ୟନ୍ତ ପହଞ୍ଚିସାରିଛି, ଯାହା ମାର୍ଚ୍ଚ ୨୦୨୦ ପରଠାରୁ ସର୍ବୋଚ୍ଚ ସ୍ତରରେ ରହିଛି
ଗତ ୫୫ଦିନ ଧରି ଲଗାତାର ଦୈନିକ ୫୦,୦୦୦ରୁ କମ୍ ବ୍ୟକ୍ତି ସଂକ୍ରମିତ ହେଉଛନ୍ତି, ଏହା ହେଉଛି କେନ୍ଦ୍ର ସରକାର ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳଗୁଡିକର ନିରନ୍ତର ଏବଂ ସହଯୋଗତ୍ମକ ପ୍ରଚେଷ୍ଟାର ପରିଣାମ । ଭାରତରେ ଗତ ୨୪ଘଣ୍ଟା ମଧ୍ୟରେ ୩୪,୪୫୭ ବ୍ୟକ୍ତି ସଂକ୍ରମିତ ହୋଇଛନ୍ତି ।
କରୋନା ସଂକ୍ରମିତ ରୋଗୀ ସଅଳ ଆରୋଗ୍ୟ ଲାଭ କରିବା ଏବଂ ନୂତନ ସଂକ୍ରମଣରେ ହ୍ରାସ ପାଇବା ଦ୍ୱାରା ସର୍ବମୋଟ ସକ୍ରିୟ ରୋଗୀଙ୍କ ସଂଖ୍ୟା ୩, ୬୧, ୩୪୦କୁ ଖସି ଆସିଛି, ଯାହା ଗତ ୧୫୧ ଦିନ ମଧ୍ୟରେ ସର୍ବନିମ୍ନ ।
ଦେଶରେ ଥିବା ସକ୍ରିୟ ସଂକ୍ରମିତ ରୋଗୀ ସର୍ବମୋଟ ପଜିଟିଭ ହୋଇଥିବା ରୋଗୀଙ୍କ ସଂଖ୍ୟାର କେବଳ ୧.୧୨ ପ୍ରତିଶତ ଅଟେ, ଯାହା ମାର୍ଚ୍ଚ ୨୦୨୦ ପରଠାରୁ ସର୍ବନିମ୍ନ ।
ଦେଶରେ ପରୀକ୍ଷଣ କ୍ଷମତାରେ ଉଲ୍ଲେଖନୀୟ ଭାବେ ବୃଦ୍ଧି ହେବା ସହ, ଦେଶରେ ଗତ ୨୪ଘଣ୍ଟାରେ ୧୭,୨୧,୨୦୫ ପରୀକ୍ଷଣ କରାଯାଇଛି । ବର୍ତ୍ତମାନ ପର୍ଯ୍ୟନ୍ତ ଭାରତରେ ସର୍ବମୋଟ ୫୦.୪୫ କୋଟିରୁ ଅଧିକ  ପରୀକ୍ଷଣ କରାଯାଉଛି । ଗୋଟିଏ ପଟେ ଦେଶରେ ପରୀକ୍ଷଣ କ୍ଷମତା ବଢାଇ ଦିଆଯାଇଛି । ଗତ ୫୭ଦିନ ମଧ୍ୟରେ ସାପ୍ତାହିକ ପଜିଟିଭିଟି ହାର ବର୍ତ୍ତମାନ ୧.୯୮ପ୍ରତିଶତ ରହିଛି,ଯାହାକି ୩ ପ୍ରତିଶତରୁ କମ୍ । ଦୈନିକ ପଜିଟିଭିଟି ହାର ମଧ୍ୟ ୨. ୦୦ ପ୍ରତିଶତ ରହିଛି । ଗତ ୨୬ଦିନରେ ଦୈନିକ ପଜିଟିଭିଟି ହାର ୩ପ୍ରତିଶତରୁ ତଳେ ରହିଛି ଯାହାକି ଲଗାତାର ୭୫ଦିନ ଧରି ୫ ପ୍ରତିଶତରୁ ତଳେ ରହିଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବଙ୍ଗବନ୍ଧୁ ଶେଖ ମୁଜିବୁର ରହମାନଙ୍କୁ କବରସ୍ଥଳରେ ଶ୍ରଦ୍ଧାଞ୍ଜଳି ଜ୍ଞାପନ କଲେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବାଂଲାଦେଶ ଗସ୍ତର ଦ୍ୱିତୀୟ ଦିନରେ ତୁଙ୍ଗିପାରାସ୍ଥିତ ବଙ୍ଗବନ୍ଧୁ ଶେଖ ମୁଜିବୁର ରହମାନଙ୍କ କବରସ୍ଥଳକୁ ଯାଇ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ବଙ୍ଗବନ୍ଧୁଙ୍କ କବରସ୍ଥଳ ଠାରେ ଶ୍ରଦ୍ଧାଞ୍ଜଳି ଅର୍ପଣ କରିବା କୌଣସି ବିଦେଶୀ ସରକାରୀ ମୁଖ୍ୟ ଅବା ରାଷ୍ଟ୍ର ମୁଖ୍ୟଙ୍କ ପ୍ରଥମ ଯାତ୍ରା । ପ୍ରଧାନମନ୍ତ୍ରୀ ଶ୍ରୀ ନରେନଦ୍ର ମୋଦୀ ଏହି ଐତିହାସିକ ଅବସରକୁ ସ୍ମରଣ କରିବା ସହ ସେଠାରେ ଏକ ବକୁଳ ଚାରା ରୋପଣ କରିଥିଲେ । ଏହି ଅବସରରେ ବାଂଲାଦେଶ ପ୍ରଧାନମନ୍ତ୍ରୀ ଶେଖ ହସୀନା ତଥା ତାଙ୍କ ଭଉଣୀ ଶେଖ୍ ରେହାନା ପ୍ରମୁଖ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀ ଶ୍ରୀ ମୋଦୀ କବରସ୍ଥଳ ପରିସରରେ ଥିବା ପରିଦର୍ଶକ ପୁସ୍ତିକରେ ସ୍ୱାକ୍ଷର କରିଥିଲେ । ସେ ସେହି ପୁସ୍ତକରେ ଲେଖିଛନ୍ତି – “ ବଙ୍ଗବନ୍ଧୁଙ୍କ ଜୀବନ, ବାଂଲାଦେଶର ଲୋକମାନଙ୍କ ସ୍ୱତନ୍ତ୍ରତା ସଂଘର୍ଷ ତଥା ସେମାନଙ୍କର ଅଧିକାର, ସମାବେଶୀ ସଂସ୍କୃତି ଏବଂ ସେମାନଙ୍କର ପରିଚୟକୁ ସୁରକ୍ଷିତ ରଖିବାର ପ୍ରତୀକ ଅଟେ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁଆରୀ 22ରେ ତେଜପୁର ବିଶ୍ୱବିଦ୍ୟାଳୟର 18 ତମ ସମାବର୍ତ୍ତନ ସମାରୋହକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାନୁଆରୀ 22, 2021 ରେ ଆସାମସ୍ଥିତ ତେଜପୁର ବିଶ୍ୱବିଦ୍ୟାଳୟର 18 ତମ ସମାବର୍ତ୍ତନ ସମାରୋହକୁ ଭିଡିଓ କନଫରେନ୍ସିଂ ମାଧ୍ୟମରେ ସମ୍ବୋଧିତ କରିବେ । ଏହି ଅବସରରେ ଆସାମର ରାଜ୍ୟପାଳ ପ୍ରଫେସର ଜଗଦୀଶ ମୁଖୀ, କେନ୍ଦ୍ର ଶିକ୍ଷା ମନ୍ତ୍ରୀ ଡକ୍ଟର ରମେଶ ପୋଖରିୟାଲ ‘ନିଶଙ୍କ’ ଏବଂ ଆସାମ ମୁଖ୍ୟମନ୍ତ୍ରୀ ଶ୍ରୀ ସର୍ବାନନ୍ଦ ସୋନୋୱାଲ ମଧ୍ୟ ଉପସ୍ଥିତ ରହିବେ ।
ଏହି କାର୍ଯ୍ୟକ୍ରମରେ 2020 ରେ ପାସ୍ କରିଥିବା 1218 ଜଣ ଛାତ୍ରଛାତ୍ରୀଙ୍କୁ ଡିଗ୍ରୀ ଏବଂ ଡିପ୍ଲୋମା ପ୍ରମାଣ ପତ୍ର ପ୍ରଦାନ କରାଯିବ । ଡିଗ୍ରୀ ପ୍ରାପ୍ତକର୍ତ୍ତାଙ୍କ ମଧ୍ୟରେ ବିଭିନ୍ନ ସ୍ନାତକ ଏବଂ ସ୍ନାତକୋତ୍ତର ବିଭାଗର 48 ଜଣ ଟପ୍ପରଙ୍କୁ ସ୍ୱର୍ଣ୍ଣ ପଦକ ପ୍ରଦାନ କରାଯିବ ।
ସମ୍ମିଳନୀରେ କୋଭିଡ-19 ନିୟମାବଳୀଗୁଡିକ ପାଳନ କରାଯିବ, ଯେଉଁଥିରେ କେବଳ ପିଏଚ.ଡି ସ୍କଲାର ଏବଂ ସ୍ୱର୍ଣ୍ଣ ପଦକ ବିଜେତାମାନେ ବ୍ୟକ୍ତିଗତ ଭାବରେ ସେମାନଙ୍କର ଡିଗ୍ରୀ ଓ ସ୍ୱର୍ଣ୍ଣ ପଦକ ଗ୍ରହଣ କରିବେ ଏବଂ ଅବଶିଷ୍ଟ କୃତି ଛାତ୍ରଛାତ୍ରୀଙ୍କୁ ସେମାନଙ୍କ ଡିଗ୍ରୀ ଏବଂ ଡିପ୍ଲୋମା ପ୍ରମାଣ ପତ୍ର ଭର୍ଚୁଆଲ ମୋଡରେ ପ୍ରଦାନ କରାଯିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତୀୟ ଶିଳ୍ପ ମହାସଂଘ ଜନସ୍ୱାସ୍ଥ୍ୟ ସମ୍ମିଳନୀରେ ଡଃ ହର୍ଷ ବର୍ଦ୍ଧନଙ୍କ ଡିଜିଟାଲ ଅଭିଭାଷଣ
• କୋଭିଡ-19 ମହାମାରୀ ଆମକୁ ଦେଶ ପାଇଁ ଏକ ମଜବୁତ ଜନସ୍ୱାସ୍ଥ୍ୟ ଭିତ୍ତିଭୂମି ଗଠନର ସୁଯୋଗ
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡଃ ହର୍ଷ ବର୍ଦ୍ଧନ ଆଜି ଦୁଇ ଦିନିଆ ଭାରତୀୟ ଶିଳ୍ପ ମହାସଂଘ ଜନସ୍ୱାସ୍ଥ୍ୟ ଭର୍ଚୁଆଲ ସମ୍ମିଳନୀରେ ଅଧ୍ୟକ୍ଷତା କରିଛନ୍ତି । କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ରାଷ୍ଟ୍ରମନ୍ତ୍ରୀ ଶ୍ରୀ ଅଶ୍ୱିନୀ କୁମାର ଚୌବେ, ନୀତି ଆୟୋଗର ସଦସ୍ୟ  ଡଃ ବିନୋଦ କୁମାର ପାଲ ମଧ୍ୟ ଏଥିରେ ଯୋଗଦେଇଛନ୍ତି । ଏହି ଅବସରରେ ସ୍ୱାସ୍ଥ୍ୟସେବା ଉପରେ ଏକ ଭର୍ଚୁଆଲ ପ୍ରଦର୍ଶନୀ ଓ ମହାସଂଘର ରାଜଯକ୍ଷ୍ମା ମୁକ୍ତ ଅଞ୍ଚଳ ଅଭିଯାନ ତଥା ମହାସଂଘର ଜନସ୍ୱାସ୍ଥ୍ୟ ରିପୋର୍ଟ ମଧ୍ୟ ଉନ୍ମୋଚିତ ହୋଇଛି ।
କୋଭିଡ ବୈଶ୍ଵିକ ମହାମାରୀ ସତ୍ଵେ ଏହିଭଳି ଏକ ସମ୍ମିଳନୀର ଆୟୋଜନ କରିଥିବାରୁ ଡଃ ହର୍ଷ ବର୍ଦ୍ଧନ ମହାସଂଘକୁ ଧନ୍ୟବାଦ ଜଣାଇବା ସହ ଅନ୍ୟମାନଙ୍କୁ ମନେପକାଇ ଦେଇଥିଲେ ଯେ, “ଏହି ବୈଶ୍ଵିକ ମହାମାରୀ ଆମର ଜନସ୍ୱାସ୍ଥ୍ୟ ଭିତ୍ତିଭୂମିକୁ ଅଧିକ ସୃଦୃଢ କରିବା ପାଇଁ ଏକ ସୁଯୋଗ ପ୍ରଦାନ କରିଛି” । ଏଭଳି ଅଭିନବ ରୋଗର ମୁକାବିଲାରେ ଦେଶର ସଫଳତାର ଦୃଷ୍ଟାନ୍ତ ଦେଇ ସେ କହିଛନ୍ତି ଯେ, ଆମ ଦେଶ ସରକାରୀ ଯୋଜନାଗୁଡିକୁ ଏକ ବୃହତ ଜନନ୍ଦୋଳନରେ ପରିଣତ କରିପାରିଛି । ଉଦାହରଣ ସ୍ୱରୂପ ସମଗ୍ର ବିଶ୍ଵର ଶତକଡା 60 ଭାଗ ପୋଲିଓ ଏବଂ ବସନ୍ତ ରୋଗ ଭାରତରେ ଥିବା ବେଳେ ଏହାକୁ ଦେଶରୁ ସଂପୂର୍ଣ୍ଣ ନିରାକରଣ କରିବାରେ ଦେଶ ସଫଳ ହୋଇଛି । ଆଗାମୀ 2025 ସୁଦ୍ଧା ଦେଶରୁ ରାଜଯକ୍ଷ୍ମାକୁ ମୂଳୋପୋଛ କରିବା ପାଇଁ ପ୍ରଧାନମନ୍ତ୍ରୀଙ୍କ ଲକ୍ଷ୍ୟପୂରଣ ଭାରତ ଶିଳ୍ପ ମହାସଂଘର ନେତୃତ୍ଵରେ ସମ୍ଭବ ହେବ ବୋଲି ସେ ଆଶା ପ୍ରକାଶ କରିଥିଲେ ।
ଦିଲ୍ଲୀର ସ୍ଵାସ୍ଥ୍ୟମନ୍ତ୍ରୀ ଥିବା ବେଳେ ନିଜର ଅଭିଜ୍ଞତାର ସ୍ମୃତିଚାରଣ କରି ଡଃ ହର୍ଷ ବର୍ଦ୍ଧନ କହିଥିଲେ ଯେ, ସ୍ୱଳ୍ପ ଆର୍ଥିକ ସମ୍ବଳ ସତ୍ଵେ ସେ ପୋଲିଓ ଉତ୍ପାଟନ ଅଭିଯାନ ଆରମ୍ଭ କରିଥିଲେ ଓ ଅନେକ ବଡ ବଡ ଶିଳ୍ପଦ୍ୟୋଗୀଙ୍କ ଉତ୍ସାହ ଓ ସାହାଯ୍ୟ ଯୋଗୁଁ ଏହା ସମ୍ଭବ ହୋଇପାରିଥିଲା । ଏବେ ମଧ୍ୟ ରାଜଯକ୍ଷ୍ମାକୁ ବିଲୋପ କରିବା ପାଇଁ ଅନୁରୂପ ଉତ୍ସାହ ଓ ଅଙ୍ଗୀକାରବଦ୍ଧତା ସେମାନଙ୍କ ମଧ୍ୟରେ ଦେଖାଦେଇଛି ବୋଲି ସେ କହିଥିଲେ ।
କାର୍ଯ୍ୟସ୍ଥଳୀଗୁଡିକୁ ଟିବି ମୁକ୍ତ କରିବା ନେଇ ଡଃ ହର୍ଷ ବର୍ଦ୍ଧନ କହିଥିଲେ ଯେ, ଭାରତରେ ବର୍ତ୍ତମାନ ପ୍ରାୟ 26.40 ଲକ୍ଷ ଟିବି ମାମଲା ରହିଛି, ଯାହାକି ବିଶ୍ଵରେ ସର୍ବାଧିକ । ଜୀବନ, ଅର୍ଥ ଓ ଶ୍ରମଶକ୍ତି ନଷ୍ଟ ଭଳି ଆର୍ଥିକ ବୋଝ ମଧ୍ୟ ଏହାଯୋଗୁଣ ସୃଷ୍ଟି ହେଉଛି ଓ ଅସ୍ଵାସ୍ଥ୍ୟକର ପରିବେଶରେ ରହୁଥିବା ଲୋକମାନେ ଏହାର ଶିକାର ହେଉଛନ୍ତି । ସେ କହିଥିଲେ ଯେ, ଏହାର ନିରାକରଣ ପାଇଁ ଗତ 5 ବର୍ଷ ମଧ୍ୟରେ ସରକାର ଅର୍ଥର ପରିମାଣକୁ 4 ଗୁଣା ବୃଦ୍ଧି କରିଛନ୍ତି । 2014ରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦାୟିତ୍ଵ ନେବା ପରଠାରୁ ଟିବି ରୋଗୀମାନଙ୍କର ଚିହ୍ନଟ ପାଇଁ ବ୍ୟାପକ ସର୍ଭେ କରିବାକୁ ନିର୍ଦ୍ଦେଶ ଦେଇଥିଲେ । ସମସ୍ତ ଯକ୍ଷ୍ମା ରୋଗୀଙ୍କ ଉପଚାର ଖର୍ଚ୍ଚ ସରକାର ବହନ କରୁଥିବା ବେଳେ ଟିବି ମାମଲା ଲୋକଲୋଚନାକୁ ଆଣୁଥିବା ଡାକ୍ତରମାନଙ୍କୁ ମଧ୍ୟ ପ୍ରୋତ୍ସାହନ ଦେବା ପାଇଁ ବ୍ୟବସ୍ଥା କରାଯାଇଛି । ସରକାର ଆୟୁଷ୍ମାନ ଭାରତ ଜରିଆରେ ଯେଉଁ ପଦକ୍ଷେପମାନ ନେଇଛନ୍ତି ତାହା କଳା ଜ୍ଵର ଓ କୁଷ୍ଠ ଇତ୍ୟାଦିକୁ ନିରାକରଣ କରିବା ସହ ମାତୃ ମୃତ୍ୟୁହାର ଶୂନ୍ୟ ସ୍ତରକୁ ନେଇଆସିବେ ବୋଲି ସେ ଦୃଢତା ପ୍ରକାଶ କରିଥିଲେ ।
ପ୍ରଧାନମନ୍ତ୍ରୀଙ୍କ ଉଦ୍ୟମକ୍ରମେ ତୃଣମୂଳ ସ୍ତରରେ ଜନସାଧାରଣଙ୍କୁ ପ୍ରଦାନ କରାଯାଇଥିବା ସ୍ଵାସ୍ଥ୍ୟସେବା ଗ୍ରାମାଞ୍ଚଳରେ ସ୍ୱାସ୍ଥ୍ୟ ଭିତ୍ତିଭୂମିରେ ଏକ ବୈପ୍ଳବିକ ପରିବର୍ତ୍ତନ ଆଣିପାରିଛି ବୋଲି ଶ୍ରୀ ଅଶ୍ଵିନୀ କୁମାର ଚୌବେ କହିଥିଲେ । ଦେଶରେ ଟେଲି ମେଡ଼ିସିନର ବ୍ୟାପକ ପ୍ରୟୋଗ ଯୋଗୁଁ ଇ-ସଞ୍ଜିବନୀ ଟେଲି ପରାମର୍ଶ ଜରିଆରେ 1.5 ଲକ୍ଷ ପର୍ଯ୍ୟନ୍ତ ହୋଇଥିବା ପରାମର୍ଶ ଏକ ବିରାଟ ସଫଳତା ବୋଲି ସେ କହିଥିଲେ ।
ଭାରତୀୟ ଶିଳ୍ପ ମହାସଂଘର ଜନସ୍ୱାସ୍ଥ୍ୟ ପରିଷଦ ଅଧ୍ୟକ୍ଷ ତଥା ଏମ୍ସର ନିର୍ଦ୍ଦେଶକ ଡଃ ରଣଦୀପ ଗୁଲେରିଆ, ମହାନିର୍ଦ୍ଦେଶକ ଶ୍ରୀ ଚନ୍ଦ୍ରଜିତ ବାନାର୍ଜୀ ମଧ୍ୟ ଏଥିରେ ଡିଜିଟାଲି ଯୋଗଦେଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅପରେସନ ଗଙ୍ଗାର ସମୀକ୍ଷା ଲାଗି ଉଚ୍ଚସ୍ତରୀୟ ବୈଠକରେ ଅଧ୍ୟକ୍ଷତା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲଗାତାର ଦ୍ୱିତୀୟ ଦିନ ପାଇଁ ଏକ ଉଚ୍ଚସ୍ତରୀୟ ବୈଠକରେ ଅପରେସନ ଗଙ୍ଗାର ସମୀକ୍ଷା କରିଛନ୍ତି । ୟୁକ୍ରେନରେ ଫସି ରହିଥିବା ଭାରତୀୟ ନାଗରିକମାନଙ୍କୁ ଉଦ୍ଧାର କରିବା ଲାଗି ଭାରତ ସରକାର ଏହି ଅଭିଯାନ ଜାରି ରଖିଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ସେଠାରେ ଥିବା ଭାରତୀୟ ନାଗରିକମାନଙ୍କୁ ସୁରକ୍ଷିତ ଓ ନିରାପଦ ରଖିବା ଲାଗି ସମ୍ପୂର୍ଣ୍ଣ ସରକାରୀ କଳ ଦିନରାତି ୨୪ ଘଣ୍ଟା କାର୍ଯ୍ୟ କରୁଛି ।
ପ୍ରଧାନମନ୍ତ୍ରୀ ଏହି ଅବସରରେ ସୂଚନା ଦେଇଥିଲେ ଯେ ବିଭିନ୍ନ ଦେଶକୁ ଆମର ଚାରି ଜଣ ବରିଷ୍ଠ ମନ୍ତ୍ରୀ ସ୍ବତନ୍ତ୍ର ଦୂତ ଭାବେ ଯାତ୍ରା କରିବା ଉଦ୍ଧାର କାର୍ଯ୍ୟକୁ ତ୍ବରାନ୍ବିତ କରିବ । ସରକାର ଏହି ପ୍ରସଙ୍ଗକୁ କେତେ ପ୍ରାଥମିକତା ଦେଉଛନ୍ତି ତାହା ଏଥିରୁ ପ୍ରତିଫଳିତ ହେଉଛି ।
ପ୍ରଧାନମନ୍ତ୍ରୀ କହିଥିଲେ ଯେ ୟୁକ୍ରେନ ସୀମାରେ ଦେଖା ଦେଇଥିବା ପରିସ୍ଥିତିର ମୁକାବିଲା ପାଇଁ ପ୍ରଥମ ପର୍ଯ୍ୟାୟ ମାନବୀୟ ସହାୟତା ସ୍ବରୂପ ରିଲିଫ ସହାୟତା ଆସନ୍ତାକାଲି ୟୁକ୍ରେନକୁ ପଠାଯିବ ।
ସାରା ବିଶ୍ବକୁ ଗୋଟିଏ ପରିବାର ଭାବେ ଗ୍ରହଣ କରିବା ଲାଗି ଭାରତର ନୀତିରେ ଅନୁପ୍ରାଣିତ ହୋଇ, ପ୍ରଧାନମନ୍ତ୍ରୀ ଆହୁରି କହିଥିଲେ ଯେ ୟୁକ୍ରେନରେ ଫସି ରହିଥିବା ପଡ଼ୋଶୀ ରାଷ୍ଟ୍ର ଓ ବିକାଶଶୀଳ ରାଷ୍ଟ୍ରର ଲୋକମାନଙ୍କୁ ଉଦ୍ଧାର ପାଇଁ ଭାରତ ସହାୟତା କରିବ ଏବଂ ସେମାନେ ଏଥିପାଇଁ ସହାୟତା ଲୋଡ଼ିପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୪୧ ତମ ପ୍ରଗତି ବୈଠକରେ ଅଧ୍ୟକ୍ଷତା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ୧୩ ଟି ରାଜ୍ୟରେ ଥିବା ନଅଟି ପ୍ରମୁଖ ଭିତ୍ତିଭୂମି ପ୍ରକଳ୍ପର ସମୀକ୍ଷା କରିଛନ୍ତି ଯାହାର ମୂଲ୍ୟ ୪୧,୫୦୦ କୋଟି ଟଙ୍କାରୁ ଅଧିକ
ଭିତ୍ତିଭୂମି ପ୍ରକଳ୍ପର ଯୋଜନା ପ୍ରସ୍ତୁତରେ ପିଏମ ଗତିଶକ୍ତି ପୋର୍ଟାଲ ବ୍ୟବହାର କରିବାକୁ ପରାମର୍ଶ ଦେଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ମିଶନ ଅମୃତ ସରୋବରର ସମୀକ୍ଷା କରିଛନ୍ତି; ମୌସୁମୀ ଆରମ୍ଭ ପୂର୍ବରୁ ଅମୃତ ସରୋବର କାର୍ଯ୍ୟକୁ ମିଶନ ମୋଡରେ ସମ୍ପୂର୍ଣ୍ଣ କରିବାକୁ ସମସ୍ତ ମନ୍ତ୍ରଣାଳୟ ଏବଂ ରାଜ୍ୟ ସରକାରଙ୍କୁ ପରାମର୍ଶ ଦେଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କେନ୍ଦ୍ର ଏବଂ ରାଜ୍ୟ ସରକାରଙ୍କ ସହ ଜଡିତ ସକ୍ରିୟ ପ୍ରଶାସନ ଏବଂ ସଠିକ୍ ସମୟରେ କାର୍ଯ୍ୟକାରିତା ପାଇଁ ଆଇସିଟି ଆଧାରିତ ମଲ୍ଟି ମୋଡାଲ୍ ପ୍ଲାଟଫର୍ମ ପ୍ରଗତି ର ୪୧ ତମ ବୈଠକରେ ଅଧ୍ୟକ୍ଷତା କରିଥିଲେ ।
ଏହି ବୈଠକରେ ନଅଟି ପ୍ରମୁଖ ଭିତ୍ତିଭୂମି ପ୍ରକଳ୍ପର ସମୀକ୍ଷା କରାଯାଇଥିଲା । ଏହି ନଅଟି ପ୍ରକଳ୍ପ ମଧ୍ୟରେ ତିନୋଟି ପ୍ରକଳ୍ପ ସଡକ ପରିବହନ ଏବଂ ରାଜପଥ ମନ୍ତ୍ରଣାଳୟର, ଦୁଇଟି ପ୍ରକଳ୍ପ ରେଳ ମନ୍ତ୍ରଣାଳୟର ଏବଂ ଗୋଟିଏ କରି ପ୍ରକଳ୍ପ ଶକ୍ତି ମନ୍ତ୍ରଣାଳୟ, କୋଇଲା ମନ୍ତ୍ରଣାଳୟ, ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ମନ୍ତ୍ରଣାଳୟ ଏବଂ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର । ଏହି ନଅଟି ପ୍ରକଳ୍ପର ମୂଲ୍ୟ ୪୧,୫୦୦ କୋଟି ଟଙ୍କାରୁ ଅଧିକ ଏବଂ ୧୩ ଟି ରାଜ୍ୟ ଛତିଶଗଡ, ପଞ୍ଜାବ, ବିହାର, ମଧ୍ୟପ୍ରଦେଶ, ଉତ୍ତରପ୍ରଦେଶ, ଝାଡଖଣ୍ଡ, କେରଳ, କର୍ଣ୍ଣାଟକ, ତାମିଲନାଡୁ, ଅ।ସାମ, ଗୁଜୁରାଟ, ମହାରାଷ୍ଟ୍ର ଏବଂ ଅରୁଣାଚଳ ପ୍ରଦେଶ ସହିତ ଜଡିତ । ଏହି ବୈଠକରେ ମିଶନ ଅମୃତ ସରୋବର ମଧ୍ୟ ସମୀକ୍ଷା କରାଯାଇଥିଲା ।
ଭିତ୍ତିଭୂମି ପ୍ରକଳ୍ପର ଯୋଜନା ପ୍ରସ୍ତୁତିରେ ପିଏମ ଗତିଶକ୍ତି ପୋର୍ଟାଲ ବ୍ୟବହାର କରିବାକୁ ପ୍ରଧାନମନ୍ତ୍ରୀ ମନ୍ତ୍ରଣାଳୟ ଏବଂ ରାଜ୍ୟ ସରକାରଙ୍କୁ ପରାମର୍ଶ ଦେଇଛନ୍ତି । ପ୍ରକଳ୍ପର ଠିକ ସମୟରେ ସମାପ୍ତି ପାଇଁ ଜମି ଅଧିଗ୍ରହଣ, ସାମଗ୍ରୀ ସ୍ଥାନାନ୍ତର ଏବଂ ଅନ୍ୟାନ୍ୟ ପ୍ରସଙ୍ଗର ଶୀଘ୍ର ସମାଧାନ ପାଇଁ ସେ ଜୋର ଦେଇଥିଲେ । କେନ୍ଦ୍ରୀୟ ମନ୍ତ୍ରଣାଳୟ ଏବଂ ରାଜ୍ୟ ସରକାରଙ୍କ ମଧ୍ୟରେ ସଠିକ୍ ସମନ୍ୱୟ ସୁନିଶ୍ଚିତ କରିବା ଉପରେ ସେ ଗୁରୁତ୍ୱାରୋପ କରିଥିଲେ ।
ଆଲୋଚନା ସମୟରେ ପ୍ରଧାନମନ୍ତ୍ରୀ ମଧ୍ୟ "ଅମୃତ ସରୋବର” ର ସମୀକ୍ଷା କରିଥିଲେ । ସେ ଗୁଜୁରାଟର କିଶନଗଞ୍ଜ, ବିହାର ଏବଂ ବୋଟାଡରେ ଡ୍ରୋନ୍ ମାଧ୍ୟମରେ ଅମୃତ ସରୋବର ସାଇଟଗୁଡିକର ପ୍ରତ୍ୟକ୍ଷ ଅନୁଧ୍ୟାନ କରିଥିଲେ । ପ୍ରଧାନମନ୍ତ୍ରୀ ମୌସୁମୀ ଆରମ୍ଭ ପୂର୍ବରୁ ମିଶନ ମୋଡରେ ଅମୃତ ସରୋବର କାର୍ଯ୍ୟ ସମ୍ପୂର୍ଣ୍ଣ କରିବାକୁ ସମସ୍ତ ମନ୍ତ୍ରଣାଳୟ ଏବଂ ରାଜ୍ୟ ସରକାରଙ୍କୁ ପରାମର୍ଶ ଦେଇଛନ୍ତି । ଏହି ଯୋଜନା ଅନ୍ତର୍ଗତ ୫୦,୦୦୦ ଅମୃତ ସରୋବର ଲକ୍ଷ୍ୟ ଧାର୍ଯ୍ୟ ସମୟରେ ପୂରଣ ପାଇଁ ବ୍ଲକ ସ୍ତରର ମନିଟରିଂ ଉପରେ ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଛନ୍ତି ।
"ଅମୃତ ସରୋବର” ର ଅନନ୍ୟ ଧାରଣା ସମଗ୍ର ଦେଶରେ ଜଳଜଳଗୁଡିକୁ ସଜୀବ କରିବା ପାଇଁ କାର୍ଯ୍ୟ କରୁଛି, ଯାହା ଭବିଷ୍ୟତ ପାଇଁ ଜଳ ସଂରକ୍ଷଣ କରିବାରେ ସାହାଯ୍ୟ କରିବ । ମିଶନ ସମାପ୍ତ ହେବା ପରେ, ଜଳ ଧାରଣ କ୍ଷମତା ବୃଦ୍ଧି ପ୍ରାୟ ୫୦ କୋଟି ମିଟର ହେବାର ଆଶା କରାଯାଉଛି, ଆନୁମାନିକ କାର୍ବନ ହ୍ରାସ ବର୍ଷକୁ ପ୍ରାୟ ୩୨,୦୦୦ ଟନ୍ ହେବ ଏବଂ ଭୂତଳ ଜଳ ରିଚାର୍ଜରେ ବୃଦ୍ଧି ୨୨ ମିଲିୟନ୍ ଘନ ମିଟରରୁ ଅଧିକ ହେବ ବୋଲି ଆଶା କରାଯାଉଛି । ଅଧିକନ୍ତୁ, ସଂପୂର୍ଣ୍ଣ ଅମୃତ ସରୋବରଗୁଡିକ ଗୋଷ୍ଠି କାର୍ଯ୍ୟକଳାପ ଏବଂ ଅଂଶଗ୍ରହଣର କେନ୍ଦ୍ର ଭାବରେ ବିକଶିତ ହେଉଛି, ଯାହାଦ୍ୱାରା ଜନ ଭାଗିଦାରୀଙ୍କ ଆବେଗ ବୃଦ୍ଧି ପାଇବ । ସ୍ୱଚ୍ଛତା ରାଲି, ଜଳ ସଂରକ୍ଷଣ ଉପରେ ଜଳ ଶପଥ, ରଙ୍ଗୋଲି ପ୍ରତିଯୋଗିତା ପରି ସ୍କୁଲ ପିଲାମାନଙ୍କର କାର୍ଯ୍ୟକଳାପ, ଛଟ ପୂଜା ପରି ଧାର୍ମିକ ପର୍ବ ପାଳନ କରିବା ଭଳି ଅନେକ ସାମାଜିକ କାର୍ଯ୍ୟକଳାପ ଅମୃତ ସରୋବର ସାଇଟରେ ଆୟୋଜିତ ହେଉଛି ।
ପ୍ରଗତି ବୈଠକରେ ବର୍ତ୍ତମାନ ସୁଦ୍ଧା ମୋଟ୍ ୧୫.୮୨ ଲକ୍ଷ କୋଟି ମୂଲ୍ୟର ୩୨୮ ଟି ପ୍ରକଳ୍ପର ସମୀକ୍ଷା କରାଯାଇଛି ।
HS
(
ଅର୍ଥ ମନ୍ତ୍ରଣାଳୟ
ବେନାମୀ ସମ୍ପତ୍ତି ଠାବ କରିବାକୁ ଆୟକର ବିଭାଗର ତତ୍ପରତା
ବେନାମୀ ସମ୍ପତ୍ତି କାରବାରରେ ଲିପ୍ତ ବ୍ୟକ୍ତିଙ୍କୁ ଦଣ୍ଡିତ କରିବାକୁ ଆଇନରେ ବ୍ୟବସ୍ଥା
ବେନାମୀ ସମ୍ପତ୍ତିର ସୂଚନାଦାତାଙ୍କୁ ମିଳିବ ୧କୋଟି ଟଙ୍କା ପର୍ଯ୍ୟନ୍ତ ଆର୍ଥିକ ପୁରସ୍କାର
ବେନାମୀ ସମ୍ପତ୍ତି କାରବାରକୁ ରୋକିବା ପାଇଁ ଭାରତ ସରକାରଙ୍କ ଆୟକର ବିଭାଗ ସକ୍ରିୟ ଭାବେ କାର୍ଯ୍ୟ କରୁଛି । ଏପରି ବେନାମୀ ସମ୍ପତ୍ତି କାରବାର କରୁଥିବା ବ୍ୟକ୍ତିବିଶେଷଙ୍କୁ ଦଣ୍ଡିତ କରିବା ତଥା ବେନାମୀ ସମ୍ପତ୍ତି ସମ୍ପର୍କରେ ସୂଚନା ଦେଉଥିବା ଲୋକଙ୍କୁ ପୁରସ୍କୃତ କରିବା ଲାଗି ଆଇନ ଅନୁଯାୟୀ ବ୍ୟବସ୍ଥା କରାଯାଇଥିବା ନେଇ ଆୟକର ବିଭାଗ ଜନସାଧାରଣଙ୍କୁ ସଚେତନ କରାଇ ଦେଇଛି ।
ବେନାମୀ ନେଣଦେଣର ଅର୍ଥ ହେଉଛି ଏପରି ଏକ ନେଣଦେଣ ଯେଉଁଥିରେ ଜଣେ ବ୍ୟକ୍ତିଙ୍କୁ ସମ୍ପତ୍ତି ହସ୍ତାନ୍ତର କରାଯାଇଥାଏ ଏବଂ ପ୍ରତିଫଳ ଅନ୍ୟ ଜଣେ ବ୍ୟକ୍ତିଙ୍କ ଦ୍ୱାରା ପରିଶୋଧ କିମ୍ବା ଯୋଗାଇ ଦିଆଯାଇଥାଏ। ତେଣୁ ଦୁଇଟି ପକ୍ଷ ଅର୍ଥାତ୍ ବେନାମୀଦାର ଏବଂ ହିତାଧିକାରୀ ମାଲିକଙ୍କ ମଧ୍ୟରେ ଏକ ବେନାମୀ ନେଣଦେଣ ସମ୍ପାଦନ କରାଯାଇଥାଏ। ହିତାଧିକାରୀ ମାଲିକ ହିଁ ବାସ୍ତବ ମାଲିକ ହୋଇଥାନ୍ତି ଯିଏକି ନେଣଦେଣରେ ପ୍ରତିଫଳ ପରିଶୋଧ କରିଥାନ୍ତି। ଏହାର ବିପରୀତ, ବେନାମୀ ନେଣଦେଣ ପାଇଁ ହିତାଧିକାରୀ ମାଲିକଙ୍କୁ ସମ୍ପତ୍ତି ଉଧାର ଦେଉଥିବା ଲୋକଙ୍କୁ ବେନାମୀଦାର କୁହାଯାଏ। ବେନାମୀ ସମ୍ପତ୍ତି କାରବାର ନିଷେଧ ଆଇନ ୧୯୮୮କୁ ୨୦୧୬ରେ ସଂଶୋଧନ କରାଯାଇ ବେନାମୀ ନେଣଦେଣ  ସଂଶୋଧନ ଆଇନ, ୨୦୧୬ କାର୍ଯ୍ୟକାରୀ କରାଯାଇଛି। ଏହି ଆଇନ ଅନୁଯାୟୀ, ନଭେମ୍ବର ପହିଲା ୨୦୧୬ ଠାରୁ ବେନାମୀଦାର ନାମରେ ଜଣେ ବ୍ୟକ୍ତିଙ୍କ ଅକ୍ତିଆରରେ ଥିବା ସମ୍ପତ୍ତି କୁ ଜବତ ଏବଂ ବ୍ୟାଜ୍ୟାପ୍ତ କରାଯିବ। ଏପରି ବେନାମୀ କାରବାରରେ ଲିପ୍ତ ଥିବା ସବୁ ଲୋକମାନଙ୍କୁ ୭ ବର୍ଷ ପର୍ଯ୍ୟନ୍ତ କଠୋର ଜେଲଦଣ୍ଡରେ ଦଣ୍ଡିତ କରାଯିବ ।
କେନ୍ଦ୍ରୀୟ ପ୍ରତ୍ୟକ୍ଷ ଟିକସ ବୋର୍ଡ  ଦ୍ୱାରା ୨୩ ଏପ୍ରିଲ ୨୦୧୮ ଠାରୁ ‘‘ବେନାମୀ ନେଣଦେଣ ସୂଚନା ପୁରସ୍କାର ଯୋଜନା, ୨୦୧୮’’ କାର୍ଯ୍ୟକାରୀ କରାଯାଉଛି । ଏହି ଯୋଜନା ଅଧୀନରେ ବେନାମୀ ସମ୍ପତ୍ତି ପାଇଁ ନିର୍ଦ୍ଦିଷ୍ଟ ସୂଚନା ପ୍ରଦାନ କରୁଥିବା ଜଣେ ବ୍ୟକ୍ତି ଙ୍କୁ ୧ କୋଟି ଟଙ୍କା ପର୍ଯ୍ୟନ୍ତ ପୁରସ୍କାର ରାଶି ପ୍ରଦାନ କରାଯିବ । ସୂଚନା ପ୍ରଦାନକାରୀଙ୍କ ପରିଚୟକୁ ଗୋପନ ରଖାଯିବ ।
ଏଠାରେ ସୂଚନାଯୋଗ୍ୟ ଯେ ନିମ୍ନ ସର୍ତ୍ତ ଅନୁଯାୟୀ ସୂଚନା ପ୍ରଦାନକାରୀଙ୍କ ଦ୍ୱାରା ଦିଆଯାଉଥିବା ସୂଚନାକୁ ନିର୍ଦ୍ଦିଷ୍ଟ ସୂଚନା ଭାବେ ଗ୍ରହଣ କରାଯିବ :  ବେନାମୀ ସମ୍ପତ୍ତିର ପ୍ରମାଣଯୋଗ୍ୟ ବିବରଣୀ;  ସେହି ବ୍ୟକ୍ତିଙ୍କ ନାଁ ଓ ଠିକଣା ଯେଉଁମାନଙ୍କ ନାମରେ ସମ୍ପତ୍ତି ଅର୍ଜନ କରାଯାଇଛି; ଏବଂ  ସମ୍ପତ୍ତି ପ୍ରକୃତରେ ବେନାମୀ ସମ୍ପତ୍ତି ଥିଲା ବୋଲି ଦିଆଯାଇଥିବା ସୂଚନା ପାଇଁ ସହାୟକ ପ୍ରମାଣ ସମେତ ବିଶ୍ୱସନୀୟ ଆଧାର ।
ଯେଉଁ ବ୍ୟକ୍ତିମାନେ ପୁରସ୍କାର ଆଶାରେ ନିର୍ଦ୍ଦିଷ୍ଟ ସୂଚନା ଦେବାକୁ ଚାହୁଁଛନ୍ତି ସେମାନେ ଅତିରିକ୍ତ/ଯୁଗ୍ମ ଆୟକର ଆୟୁକ୍ତ  ଭୁବନେଶ୍ୱର, ଆୟକର ପ୍ରମୁଖ ନିର୍ଦ୍ଦେଶକଙ୍କ କାର୍ଯ୍ୟାଳୟ, ଆୟକର ଆନେକ୍ସ ବିଲ୍ଡିଂ, ଚତୁର୍ଥ ମହଲା, ରାଜସ୍ୱ ବିହାର, ଭୁବନେଶ୍ୱର, ଓଡ଼ିଶା - ୭୫୧୦୦୭ ଠିକଣା କିମ୍ବା ମୋବାଇଲ ନମ୍ବର ୯୯୩୭୯୪୨୮୨୫ ନମ୍ବର ଅଥବା bhubaneswar.addlcit.bpu@incometax.gov.in ଇମେଲ୍ରେ ଯୋଗାଯୋଗ କରିପାରିବେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ତର୍ଜାତିକ ମହିଳା ଦିବସରେ ନାରୀ ଶକ୍ତିକୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
ଆନ୍ତର୍ଜାତିକ ମହିଳା ଦିବସରେ “ନାରୀ ଶକ୍ତି”ର ଉତ୍ସାହକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
“ଆନ୍ତର୍ଜାତିକ ମହିଳା ଦିବସର ଶୁଭେଚ୍ଛା! ଆମେ ଆମ ନାରୀ ଶକ୍ତିର ଉତ୍ସାହ ଓ ସଫଳତାକୁ ଅଭିନନ୍ଦନ ଜଣାଉଛୁ । ମୁଁ ଅଳ୍ପ ଦିନ ତଳେ କହିଥିଲି, ମୋର ସୋସିଆଲ ମିଡିଆକୁ ଉତ୍ସର୍ଗ କରିବାକୁ । ଆଜି ପୁରା ଦିନ 7 ଜଣ ମହିଳା ସେମାନଙ୍କ ଜୀବନର କାହାଣୀ ବିଷୟରେ କହିବେ ଏବଂ ସମ୍ଭବତଃ ସେମାନେ ମୋର ସୋସିଆଲ ମିଡିଆ ଆକାଉଣ୍ଟ ମାଧ୍ୟମରେ ଆପଣଙ୍କ ସହିତ ମତ ବିନିମୟ କରିବେ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରତିରକ୍ଷା ମନ୍ତ୍ରଣାଳୟ
ସର୍ଟ ସର୍ଭିସ କମିଶନର ଅବସରପ୍ରାପ୍ତ ଅଧିକାରୀ ନିଜର ପୂର୍ବ ସାମରିକ ପଦବୀକୁ ବ୍ୟବହାର କରିବା ପାଇଁ ପ୍ରତିରକ୍ଷା ମନ୍ତ୍ରଣାଳୟର ଅନୁମତି
ସ୍ଥଳସେନାର ସେବା ନିବୃତ୍ତ ସର୍ଟ ସର୍ଭିସ କମିଶନର ଅଧିକାରୀମାନଙ୍କୁ ନିଜର ପୂର୍ବ ସାମରିକ ପଦବୀ ବ୍ୟବହାର କରିବାର ସୁଯୋଗ ଦେବାକୁ ପ୍ରତିରକ୍ଷା ମନ୍ତ୍ରଣାଳୟ ନିଷ୍ପତି ନେଇଛି । ଏସ ଏସ.ଏସ.ସି ଅଧିକାରୀ ନିଜର ଚାକିରି କାଳରେ ପାଇଥିବା ବିଭିନ୍ନ ପଦପଦବୀ ଅବସର ପରେ ତାହା ବ୍ୟବହାର କରିବାକୁ ସୁଯୋଗ ପାଉ ନ ଥିଲେ । ସେମାନଙ୍କ ପାଇଁ ଉଦିଷ୍ଟ ଥିବା ନିଯୁକ୍ତି ସର୍ତ୍ତାବଳୀରେ ଏହି ସୁବିଧା ନ ଥିଲା । ସେମାନେ ସ୍ଥାୟୀ ସାମରିକ ଅଧିକାରୀମାନଙ୍କ ଭଳି ସମାନ ସେବା ପ୍ରଦାନ କରିବା ସହ ବିଭିନ୍ନ ପ୍ରକାର କଠିନ ପରିସ୍ଥିତିର ସମ୍ମୁଖୀନ ହେବା ସତ୍ତ୍ୱେ ଅବସର ପରେ ପୂର୍ବର ପଦବୀ ବ୍ୟବହାର କରିବାର ସୁଯୋଗ ପାଉ ନ ଥିବାରୁ ସେମାନଙ୍କ ମଧ୍ୟରେ ତୀବ୍ର ଅସନ୍ତୋଷ ଥିଲା ।
ସରକାରଙ୍କର ଏହି ନିଷ୍ପତ୍ତି ଫଳରେ ଅବସରପ୍ରାପ୍ତ ଏସ.ଏସ.ସି ଅଧିକାରୀମାନଙ୍କ ମଧ୍ୟରେ ଥିବା ଏହି ଅସନ୍ତୋଷ ଦୂର ହେବ । ଏହା ମଧ୍ୟ ଏହି ସେବାରେ ଭର୍ତ୍ତି ହେବାକୁ ଥିବା ଆଶାୟୀ ଯୁବକମାନଙ୍କ ମନୋବଳକୁ ଦୃଢ କରିବ । ୧୯୮୩ରୁ ଏହି ସୁବିଧା ପାଇଁ ଦାବି ହୋଇଆସୁଥିଲା ।
ସୂଚନାଯୋଗ୍ୟ ଯେ, ଏସ.ଏସ.ସି କ୍ୟାଡର ଭାରତୀୟ ସେନାର ମେରୁଦଣ୍ଡ ସଦୃଶ । ସେମାନେ ୧୦ରୁ ୧୪ବର୍ଷ ଯାଏଁ ସେବା ଯୋଗାଇଥାଆନ୍ତି ଏବଂ ଯୁବ ଅଫିସରମାନଙ୍କ ଅଭାବ ପୂରଣ କରିଥାଆନ୍ତି । ଏହି ସେବାକୁ ଅଧିକ ଆକର୍ଷଣୀୟ କରିବା ପାଇଁ ସରକାର ବିଭିନ୍ନ ପଦକ୍ଷେପ ଗ୍ରହଣ କରୁଛନ୍ତି । ଅବସର ପରେ ସାମରିକ ପଦବୀର ବ୍ୟବହାର କରିବା ଏହି କ୍ୟାଡର ଅଧିକାରୀଙ୍କ ଏକ ପ୍ରମୁଖ ଦାବି ଥିଲା ।
ପୂର୍ବରୁ ଏସ.ଏସ.ସି ଅଧିକାରୀମାନେ ମାତ୍ର ୫ବର୍ଷ ପାଇଁ କାମ କରୁଥିଲେ । ଏବେ ଏହାକୁ ୧୦ବର୍ଷ କରାଯାଇଛି । ଏହାଛଡା ଚାକିରି କାଳକୁ ଅଧିକ ୪ବର୍ଷ ବଢାଇବାର ବ୍ୟବସ୍ଥା ରହିଛି । ଅଧିକରୁ ଅଧିକ ଯୁବକଙ୍କୁ ସେନାରେ ଭର୍ତ୍ତି କରିବାକୁ ଏହି ଏସଏସସି କ୍ୟାଡର ସୃଷ୍ଟି କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଭିନେତା ବିକ୍ରମ ଗୋଖଲେଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନେତା ବିକ୍ରମ ଗୋଖଲେଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଶ୍ରୀ ମୋଦୀ ଟୁଇଟ୍ କରିଛନ୍ତି:
“ବିକ୍ରମ ଗୋଖଲେ ଜୀ ଜଣେ ସୃଜନଶୀଳ ଏବଂ ବହୁମୁଖୀ ଅଭିନେତା ଥିଲେ । ତାଙ୍କର ଦୀର୍ଘ ଅଭିନୟ ଜୀବନରେ ଅନେକ ଆକର୍ଷଣୀୟ ଭୂମିକା ପାଇଁ ତାଙ୍କୁ ସର୍ବଦା ସ୍ମରଣ କରାଯିବ । ତାଙ୍କ ଦେହାନ୍ତରେ ଅତ୍ୟନ୍ତ ଦୁଃଖିତ । ତାଙ୍କ ପରିବାର, ବନ୍ଧୁ ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
HS
(
ପ୍ରତିରକ୍ଷା ମନ୍ତ୍ରଣାଳୟ
ବାଲେଶ୍ୱର ବାତ୍ୟା ପ୍ରଭାବିତ ଅଞ୍ଚଳରେ ନୌସେନାର ସହାୟତା କାର୍ଯ୍ୟ
ବାଲେଶ୍ୱର ଜିଲ୍ଲା ସଦର ବ୍ଲକ ପରିଖି ଗାଁ ସାମୁଦ୍ରିକ ବାତ୍ୟା ୟାସ ଦ୍ୱାରା ସର୍ବାଧିକ କ୍ଷତିଗ୍ରସ୍ତ ହୋଇଛି । ଜଳବନ୍ଦୀ ହୋଇ ରହିଥିବା ଏହି ଗାଁରେ ମେ’ ୨୭ତାରିଖ ଦିନ ନୌସେନା ବିପର୍ଯ୍ୟୟ ସହାୟତା ଦଳକୁ ସହାୟତା ସାମଗ୍ରୀ ସହିତ ମୁତୟନ କରାଯାଇଛି ।
ସଦର ବ୍ଲକର ଏହି ପରିଖି ଗାଁରେ ଥିବା ବହୁମୁଖୀ ଆଶ୍ରୟ ସ୍ଥଳରେ ଲୋକମାନଙ୍କ ପାଇଁ ନୌସେନାର ସହାୟତା ଦଳ ଗୋଟିଏ ଗୋଷ୍ଠୀ ରୋଷେଇ ଶାଳା ଆରମ୍ଭ କରିଛନ୍ତି । ଏଠାରୁ ରୋଷେଇ କରି ପରିଖି ଗାଁର ବୁଢୀଗାଡିଆ ମତ୍ସ୍ୟଜୀବୀ ସାହି, ନନ୍ଦଛକ, ବଉଳବେଣୀ ଆଦି ଅଞ୍ଚଳର ୭ଶହ ଲୋକଙ୍କୁ ଏହି ଦଳ ରନ୍ଧା ଖାଦ୍ୟ ଯୋଗାଇ ଦେଇଛି । ଗୋଷ୍ଠୀ ରୋଷେଇ ଶାଳା ଯୋଗୁଁ ବାତ୍ୟା ଦ୍ୱାରା ସର୍ବାଧିକ କ୍ଷତି ଘଟିଥିବା ଏହିସବୁ ଗ୍ରାମର ଲୋକଙ୍କ ନିହାତି ଆବଶ୍ୟକ ସମୟରେ ରନ୍ଧାଖାଦ୍ୟ ଯୋଗାଇ ଦିଆଯାଇଥିବାରୁ ଲୋକମାନେ କୃତଜ୍ଞତା ଜଣାଇଛନ୍ତି । ଏ ପ୍ରକାର ରୋଷେଇ ବ୍ୟବସ୍ଥା ମଧ୍ୟ ସହାୟତା କ୍ଷେତ୍ରରେ ଏକ ବଡ ସଫଳତା ଭାବେ ପ୍ରମାଣିତ ହୋଇଛି । ନୌସେନାର ଆଉ ଗୋଟିଏ ଦଳ ୨୮ତାରିଖ ଦିନ ତଲସାରୀ, ଭୋଗରାଇ, ଚନ୍ଦ୍ରମଣି, ଇଂଚୁଡି ଅଞ୍ଚଳର ବାତ୍ୟା କ୍ଷତିଗ୍ରସ୍ତ ଗାଁଗୁଡିକରେ ସହାୟତା ସାମଗ୍ରୀ ନେଇ ଲୋକଙ୍କ ନିକଟରେ ପହଞ୍ଚାଇଦେଇଛି । ଏହି ଗାଁ ଗୁଡିକ ଓଡିଶା ଉତ୍ତରସୀମାର ଶେଷ ଅଞ୍ଚଳ ।
ଏହି ଦଳ ମଧ୍ୟ ବାଲେଶ୍ୱର ସହର ଭିତରେ ବାତ୍ୟାରେ ଉପୁଡି ପଡିଥିବା ଗଛ କାଟିବା ସହିତ ବିଭିନ୍ନ ରାସ୍ତାକୁ ପରିସ୍କାର କରିଛନ୍ତି । ଭଦ୍ରକ ଜିଲ୍ଲାର ବାତ୍ୟା ପ୍ରପୀଡିତ ମାନଙ୍କ ନିମନ୍ତେ ସହାୟତା ସାମଗ୍ରୀ ଧରି ନୌସେନାର ୪ଟି ଜାହାଜ ଧାମରା ବନ୍ଦରରେ ପହଞ୍ôଚ ସାରିଲାଣି । ଜାହାଜରେ ଥିବା ହେଲିକ୍ୟାପ୍ଟର ବାଲେଶ୍ୱର ଜିଲ୍ଳାରେ ଉଦ୍ଧାର ଓ ସହାୟତା କାର୍ଯ୍ୟ ଆରମ୍ଭ କରିଦେଇଛନ୍ତି । ଶହେ ପ୍ୟାକେଟ ରନ୍ଧାଖାଦ୍ୟ ଏବଂ ଶୁଖିଲା ଖାଦ୍ୟ ସହ ସହାୟତା ସାମଗ୍ରୀର ୩୦୦ ପ୍ୟାକେଟ ଏହି ଦଳ ଦିନ ୧୧ଟା ସୁଦ୍ଧା ବିପନ୍ନ ଲୋକମାନଙ୍କ ନିକଟରେ ପହଞ୍ଚାଇଥିଲେ ।